钦定古今图书集成/明伦汇编/氏族典/第580卷 > 耶律挞烈
## 钦定古今图书集成/明伦汇编/氏族典/第580卷 > 耶律挞烈

按《辽史耶律挞烈传》：“挞烈字涅鲁衮，六院部郎君袅
古直之后。沈厚多智。应历初，升南院大王，均赋役，劝
耕稼。周人侵汉，挞烈援之。周主遣郭从义、尚钧等拒于忻口，挞烈击败之，获其将史彦超，周军遁。保宁元
年，加兼政事令，致政。乾亨初，召之，上见，须发皓然，精
力犹健，问以政事，厚礼之。以疾薨，年七十九。挞烈凡”
用兵，赏罚信明，得士卒心。河东单弱，不为周、宋所并
者，挞烈有力焉。在治所不修边幅，百姓无称，年谷屡
稔。时耶律屋质居北院，挞烈居南院，俱有政迹，朝议
以为“富民大王”云。